Legal Document

Category: 568

Text:
Προεδρικό Διάταγμα 2000/305Ίδρυση εργαστηρίου Διαχείρισης Εικόνων και Τηλεϊατρικής στο Τμήμα Ιατρικής του Δημοκριτείου Πανεπιστημίου Θράκης και καθορισμός του εσωτερικού του κανονισμού. Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη Τις διατάξεις: 1. Των άρθρων 50 παρ. 1 και 7 παρ. 5 του Ν. 1268/1982 «Δομή και λειτουργία των Ανωτάτων Εκπαιδευτικών Ιδρυμάτων» (Α 87) όπως η τελευταία αυτή διάταξη τροποποιήθηκε με το άρθρο 48 παρ. 2 του Ν. 1404/1983 «Δομή και λειτουργία των Τεχνολογικών Εκπαιδευτικών Ιδρυμάτων» (Α 173). 2. Τις διατάξεις του άρθρου 29Α του Ν. 1558/1985 - Α~ 137 όπως αυτό προσετέθη με το άρθρο 27 του Ν. 2081/1992 - Α 154 και τροποποιήθηκε με το άρθρο 1 παρ. 2α του Ν.2469/1997 Α 38). 3. Τις διατάξεις του άρθρου 22 παρ. 3 του Ν. 2362/1995 (Α 247) . 4. Τις διατάξεις του άρθρου 1 περ. ΙΙ του Π.Δ. 55/1996 (Α 48). 5. Τις διατάξεις του άρθρου 4 παρ. 1 στοιχ. γ του Ν. 2083/1992 (Α 159) 6. Τις διατάξεις της αριθμ. 1039386/441/Α0006/21-4-2000 Απόφασης του Πρωθυπουργού και του Υπουργού Οικονομικών «Ανάθεση αρμοδιοτήτων του Υπουργού Οικονομικών στους Υφυπουργούς Οικονομικών» (Β 571). 7. Τη γνώμη της Γενικής Συνέλευσης του Τμήματος Ιατρικής του Δημοκρίτειου Πανεπιστημίου Θράκης (συνεδρίαση: 5/23-2-2000). 8. Το γεγονός ότι από την εφαρμογή των διατάξεων του παρόντος διατάγματος προκαλείται ετησίως δαπάνη ύψους 1.000.000 δρχ για τα λειτουργικά έξοδα του εργαστηρίου η οποία κατά το τρέχον οικονομικό έτος περιορίζεται στις 400.000 δρχ. και θα βαρύνει τον προϋπολογισμό του Τμήματος Ιατρικής του Δημοκρίτειου Πανεπιστημίου Θράκης του οποίου οι εγγεγραμμένες πιστώσεις επαρκούν (ΚΑΕ 4121-10). Κατά την επόμενη πενταετία μέρος της ανωτέρω δαπάνης αναμένεται να εξοικονομηθεί από ίδιους πόρους του εργαστηρίου κατά τα προβλεπόμενα στο άρθρο 6 του παρόντος διατάγματος χωρίς αύξηση της κρατικής επιχορήγησης προς το Δημοκρίτειο Πανεπιστήμιο Θράκης, κατά δε το υπόλοιπο μέρος της, η εν λόγω δαπάνη, θα καλύπτεται από τις πιστώσεις που θα εγγράφονται στον ανωτέρω προϋπολογισμό. 9. Την αριθμ. 371/2000 γνωμοδότηση του Συμβουλίου της Επικρατείας, με πρόταση του Υπουργού Εθνικής Παιδείας και Θρησκευμάτων και του Υφυπουργού Οικονομικών, αποφασίζουμε: Άρθρο 1 Ίδρυση Ιδρύεται στο τμήμα Ιατρικής του Δημοκριτείου Πανεπιστημίου Θράκης Εργαστήριο Διαχείρισης Εικόνων και Τηλεϊατρικής το οποίο εξυπηρετεί εκπαιδευτικές, ερευνητικές και νοσηλευτικές ανάγκες στο γνωστικό αντικείμενο της Χειρουργικής. Άρθρο 2 Αποστολή Το εργαστήριο έχει ως αποστολή: 1. Την κάλυψη σε προπτυχιακό και μεταπτυχιακό επίπεδο των διδακτικών και ερευνητικών αναγκών του Τμήματος Ιατρικής και των άλλων τμημάτων του Πανεπιστημίου Θράκης, σε θέματα που εμπίπτουν στα αντικείμενα δραστηριότητας του εργαστηρίου όπως αυτά προσδιορίζονται στο άρθρο 1 του παρόντος. 2.Τη συνεργασία κάθε μορφής με κέντρα ερευνών και ακαδημαϊκά ιδρύματα της ημεδαπής και αλλοδαπής, εφόσον οι επιστημονικοί στόχοι, συμπίπτουν, συμβαδίζουν και αλληλοσυμπληρώνονται με εκείνους των εργαστηρίων. 3. Τη διοργάνωση επιστημονικών διαλέξεων, ημερίδων, σεμιναρίων συμποσίων συνεδρίων και άλλων επιστημονικών εκδηλώσεων, την πραγματοποίηση δημοσιεύσεων και εκδόσεων και την πρόσκληση ελλήνων και ξένων αναγνωρισμένων επιστημόνων. 4. Την παροχή υπηρεσιών σε ιδιώτες και σε κάθε νομικής μορφής οργανισμούς κατά τα προβλεπόμενα στο Π.Δ. 159/1984 (Α 53). 5. Την αντιμετώπιση προβλημάτων του πληθυσμού των Νομών Έβρου - Ροδόπης-Ξάνθης, των Νήσων Σαμοθράκης και Λήμνου ως και των ασθενών που μπορεί να προέρχονται από γειτονικές χώρες όπως η Βουλγαρία και η εγγύς περιοχή της Τουρκίας. 6. Την ειδίκευση γιατρών καθώς και άλλων λειτουργών του κλάδου υγείας και τη συνεχή εκπαίδευση και επιμόρφωση αυτών. 7. Την πληρέστερη εκπαίδευση και επιμόρφωση των φοιτητών της Ιατρικής και της Σχολής Αδελφών Νοσοκόμων. Άρθρο 3 Προσωπικό Το προσωπικό του εργαστηρίου αποτελείται από μέλη του Διδακτικού Ερευνητικού Προσωπικού (Δ. Ε. Π.) του οικείου Τμήματος που το γνωστικό αντικείμενο της θέσης που κατέχουν εμπίπτει στα διδακτικά και ερευνητικά ενδιαφέροντα του εργαστηρίου, από μέλη του Ειδικού Τεχνικού Εργαστηριακού Προσωπικού (Ε.Τ. Ε. Π.) από μέλη του λοιπού επιστημονικού προσωπικού που τοποθετείται στο εργαστήριο με τη διαδικασία του άρθρου 4 παρ. 1 (δ) του Ν. 2083/1992 (Α 159) καθώς και από το διοικητικό προσωπικό που τοποθετείται σ αυτό σύμφωνα με το άρθρο 13 παρ. 3β του Ν. 2817/2000 (Α78) αντίστοιχα Άρθρο 4 Διοίκηση-αρμοδιότητες 1. Το εργαστήριο διευθύνεται από μέλος του Διδακτικού Ερευνητικού Προσωπικού (Δ.Ε.Π.) του οικείου Τμήματος που ορίζεται με τη διαδικασία του άρθρου 28 παρ. 22 του Ν. 2083/1992 (Α~ 159). 2. Ο διευθυντής ασκεί τις αρμοδιότητες που ορίζονται στο άρθρο 7 του Ν. 1268/1982 μεταξύ των οποίων περιλαμβάνονται ο συντονισμός του διδακτικού (προπτυχιακού-μεταπτυχιακού) και ερευνητικού έργου του εργαστηρίου, η κατάρτιση και υποβολή στη Γενική Συνέλευση του Τμήματος του ετήσιου προγράμματος λειτουργίας του εργαστηρίου και η μέριμνα για την τήρησή του. η μέριμνα για τη στελέχωση, την οικονομική διαχείριση και την κατανομή των χώρων του εργαστηρίου, η εισήγηση στη Γενική Συνέλευση για τον ορισμό των υπευθύνων για τα αναλώσιμα υλικά και τον κινητό εξοπλισμό και η υπογραφή κάθε εξερχόμενου του εργαστηρίου εγγράφου. Άρθρο 5 Εγκατάσταση-λειτουργία 1. Κάθε εργαστήριο λειτουργεί κατά τις εργάσιμες ημέρες και ώρες. σύμφωνα με τον κανονισμό του Πανεπιστημίου και σε χώρους που παραχωρούνται σ αυτό για την εγκατάσταση των οργάνων και του λοιπού τεχνικού εξοπλισμού που είναι αναγκαίος για τη διενέργεια των εργαστηριακών ασκήσεων και των ερευνητικών προγραμμάτων. Στο χώρο εγκατάστασης τοποθετείται πινακίδα με τον τίτλο του εργαστηρίου. 2. Ο διευθυντής ενημερώνεται πριν από τη διεξαγωγή κάθε εργασίας, που γίνεται στο εργαστήριο στα πλαίσια ερευνητικού προγράμματος ή άλλου έργου, που έχει αποφασισθεί από τη Γενική Συνέλευση του Τμήματος και καθορίζει την προτεραιότητα στη χρησιμοποίηση οργάνων και χώρων, σε περίπτωση που δεν υπάρχει σχετική απόφαση. 3. Ο διευθυντής έχει την ευθύνη για την εν γένει λειτουργία των μονάδων του εργαστηρίου, τη χρησιμοποίηση οργάνων και υλικών που ανήκουν σ αυτό, την παραμονή των εργαζομένων (προσωπικού, φοιτητών, επισκεπτών), στους χώρους, καθώς και την προστασία των οργάνων και εγκαταστάσεων του εργαστηρίου από βλάβες. 4. Η χρησιμοποίηση ειδικών οργάνων του εργαστηρίου επιτρέπεται μόνο στο προσωπικό του ή άλλους ερευνητές, που έχουν ειδική επί των οργάνων αυτών εκπαίδευση και εξουσιοδότηση από το διευθυντή αυτού. Κινητά όργανα και σκεύη, τα οποία παραδίδονται για τη διεξαγωγή εργασιών, επιστρέφονται, μετά τη χρησιμοποίηση τους, στην κατάσταση που είχαν παραδοθεί. 5. Στην περίπτωση που είναι δυνατή κατά τις ισχύουσες διατάξεις η πρόσληψη επιστημόνων στους τομείς των διδακτικών και ερευνητικών δραστηριοτήτων του εργαστηρίου, η πρόσληψη διενεργείται κατόπιν εισηγήσεως του διευθυντή του εργαστηρίου στα αρμόδια όργανα του τμήματος (άρθρα 18 του Ν. 1268/1982 και 5 του π.δ. 407/1980 -Α 112). Άρθρο 6 Έσοδα Τα έσοδα του εργαστηρίου προέρχονται από: α. Την εκτέλεση ερευνητικών προγραμμάτων που πραγματοποιούνται για ίδιο λογαριασμό ή λογαριασμό τρίτων. β. Την διάθεση ερευνητικών ή εν γένει επιστημονικών προϊόντων. γ. Την παροχή υπηρεσιών σύμφωνα με το άρθρο 4 παρ. 3 Π.Δ. 159/1984 (Α 53). δ. Τις πιστώσεις που διατίθενται από τα Τμήματα του Πανεπιστημίου με τη διαδικασία του άρθρου 4 παρ. 1 (ε) του ν. 2083/1992 (Α 159). ε. Τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις και νομικά ή φυσικά πρόσωπα και στ. Τις κληρονομιές, τις δωρεές και τις κληροδοσίες που καταλείπονται στο Δημοκρίτειο Πανεπιστήμιο Θράκης για τους σκοπούς του εργαστηρίου. Άρθρο 7 Τηρούμενα βιβλία Για τις ανάγκες του εργαστηρίου τηρούνται τα ακόλουθα βιβλία και στοιχεία: Βαθμολόγιο φοιτητών, βιβλίο περιουσιακών στοιχείων, φάκελλος οικονομικών στοιχείων κάθε έτους, κατάλογος επιστημονικών βιβλίων, περιοδικών και οργάνων, αρχείο ερευνητικών προγραμμάτων, βιβλίο μεταβολών προσωπικού, πρωτόκολλο εισερχόμενης-εξερχόμενης αλληλογραφίας. Με απόφαση του διευθυντή μπορεί να τηρείται και κάθε άλλο βιβλίο ή στοιχείο το οποίο κρίνεται απαραίτητο ή προβλέπεται από ειδικές διατάξεις. Στον Υπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του παρόντος διατάγματος. Αθήνα, 31 Οκτωβρίου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ ΟΙ ΥΠΟΥΡΓΟΙ ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ Ί (2) ΠΡΟΕΔΡΙΚΟ ΔΙΑΤΑΓΜΑ ΥΠ ΑΡΙΘ. 306 Συμμετοχή τουΤαμείου Επικουρικής Ασφάλισης Υπαλλήλων Εμπορίου Τροφίμων στις δαπάνες λειτουργίας των υπηρεσιών του Ελεγκτικού Συνεδρίου. Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη: 1. Τις διατάξεις του άρθρου 89 του π.δ/τος 774/80 «Περί κωδικοποιήσεως σε ενιαίο κείμενο των περί Ελεγκτικού Συνεδρίου ισχυουσών διατάξεων υπό τον τίτλον Οργανισμός Ελεγκτικού Συνεδρίου» (Α 189). 2. Τις διατάξεις των άρθρων 23 παρ. 1 εδ. στ. 24 παρ. 1, 2 εδ. γ και παρ. 3 εδ.ε, 26 παρ. 1 και 27 παρ. 1 εδ. δ του ν. 1558/85 «Κυβέρνηση και Κυβερνητικά Όργανα» (Α 137). 3. Τις διατάξεις του π.δ/τος 372/95 (Α 201). 4. Τις διατάξεις του π.δ/τος 213/92 (Α 102). 5. Τις διατάξεις του άρθρου 29Α του ν.1558/85 (Α 137), το οποίο προστέθηκε με το άρθρο 27 του ν. 2081/92 (Α 154) και αντικαταστάθηκε από το άρθρο 1 παρ. 2 εδ. α του ν. 2469/97 (Α 38). 6.Την Φ128/570/31.12.1999 κοινή απόφαση των Υπουργών Εργασίας και Κοινωνικών Ασφαλίσεων και Δικαιοσύνης «Διενέργεια κατασταλτικού ελέγχου στην έδρα του Ταμείου Επικουρικής Ασφαλίσεως Υπαλλήλων Εμπορίου Τροφίμων» (Β 66/28.1.2000). 7.Την 80027/2000 κοινή απόφαση του Πρωθυπουργού και Υπουργού Εργασίας και Κοινωνικών Ασφαλίσεων «Ανάθεση αρμοδιοτήτων στους Υφυπουργούς Εργασίας και Κοινωνικών Ασφαλίσεων» (Β 610). 8.Το γεγονός ότι από τις διατάξεις του παρόντος διατάγματος επιβαρύνεται ο προϋπολογισμός του Ταμείου Επικουρικής Ασφάλισης υπαλλήλων Εμπορίου Τροφίμων (ΤΕΑΥΕΤ) για το έτος 2000 κατά επτά εκατομμύρια (7.000.000) δρχ. Για την κάλυψη της ανωτέρω δαπάνης έχει εγγραφεί η σχετική πίστωση στον προϋπολογισμό του ΤΕΑΥΕΤ (ΚΑ. 0261). 9.Την 316/2000 γνωμοδότηση του Συμβουλίου της Επικρατείας με πρόταση τον Υπουργού Δικαιοσύνης και του Υφυπουργού Εργασίας και Κοινωνικών Ασφαλίσεων, αποφασίζουμε: Άρθρο 1 1. Η αμοιβή των υπαλλήλων του Ελεγκτικού Συνεδρίου που θα απασχοληθούν υπερωριακά στην έδρα του Ταμείου Επικουρικής Ασφάλισης Εμπορίου Τροφίμων (ΤΕΑΥΕΤ), για τη διενέργεια κατασταλτικού ελέγχου των οικονομικών διαχειριστικών χρήσεων των ετών 1972 έως και 1995, βαρύνει εξ ολοκλήρου τον προϋπολογισμό του Ταμείου αυτού. 2. Η δαπάνη της προηγουμένης παραγράφου ορίζεται στο ποσό των επτά εκατομμυρίων (7.000.000) δρχ. Ο έλεγχος των παραπάνω χρήσεων θα πραγματοποιηθεί εντός του έτους 2000. Άρθρο 2 Η ισχύς των διατάξεων του παρόντος διατάγματος αρχίζει από της δημοσιεύσεως του στην Εφημερίδα της Κυβερνήσεως. Στον Υφυπουργό Εργασίας και Κοινωνικών Ασφαλίσεων αναθέτουμε την δημοσίευση και εκτέλεση του παρόντος διατάγματος. Αθήνα, 2 Νοεμβρίου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ ΟΙ ΥΠΟΥΡΓΟΙ ΥΦΥΠ. ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΔΙΚΑΙΟΣΥΝΗΣ ΝΙΚ. ΦΑΡΜΑΚΗΣ Μ. ΣΤΑΘΟΠΟΥΛΟΣ Ί (3) ΠΡΟΕΔΡΙΚΟ ΔΙΑΤΑΓΜΑ ΥΠ ΑΡΙΘ. 307 Τροποποίηση και συμπλήρωση των Διατάξεων του Β.Δ. 564/1961 «Περί συστάσεως του Εθνικού Ιδρύματος Αποκατάστασης Αναπήρων» (ΦΕΚ 35 τ.Α~) όπως τροποποιήθηκε και συμπληρώθηκε με το Β.Δ. 54/70 όπως τροποποιήθηκε και συμπληρώθηκε με το Β.Δ. 334/73 (ΦΕΚ 100 τ.Α~) όπως τροποποιήθηκε και συμπληρώθηκε με το Π.Δ/γμα 106/86 (ΦΕΚ 40 τ.Α~) και το Π.Δ/γμα 68/92 (ΦΕΚ 35 τ.Α~). Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη: 1. Τις διατάξεις του άρθρου 20 του Ν. 2503/ 97 (ΦΕΚ 107 τΑ ) Διοίκηση Οργάνωση Στελέχωση της Περιφέρειας, ρύθμιση θεμάτων για την Τοπική Αυτοδιοίκηση και άλλες διατάξεις . 2. Το άρθρο 29Α του Ν. 1558/ 85 όπως αυτό προσετέθει με το άρθρο 27 του Ν. 2081 με το οποίο καθορίζεται έλεγχος των δαπανών που προκαλούν οι κανονιστικές διοικητικές πράξεις (ΦΕΚ 154 /92 τΑ ) και τροποποιήθηκε με το άρθρο 1 παρ. 2 του Ν.2469 /97. 3. Το Π.Δ/γμα 408/98 (ΦΕΚ 287 τΑ ) Συγχώνευση του ΝΠΔΔ Τεχνολογικό Κέντρο Αναπήρων στο ΝΠΔΔ Εθνικό Ίδρυμα Αποκαταστάσεως Αναπήρων . 4. Την απόφαση του Πρωθυπουργού και Υπουργού Εσωτερικών Δημόσιας Διοίκησης και Αποκέντρωσης ΔΙΔΚ/ Φ 112/ 11187 /2000 (ΦΕΚ 630 τΒ ) Ανάθεση αρμοδιοτήτων στους Υφυπουργούς Εσωτερικών Δημ. Διοίκησης και Αποκέντρωσης . 5. Την αριθμ. 1039386/441/Α0006/00 (ΦΕΚ 571 τ.Β ) απόφαση του Πρωθυπουργού και Υπουργού Οικονομικών Ανάθεση αρμοδιοτήτων Υπουργού Οικονομικών στους Υφυπουργούς Οικονομικών . 6. Την αριθμ. 2850/2000 (ΦΕΚ 565τ.Β ) απόφαση του Πρωθυπουργού και Υπουργού Υγείας και Πρόνοιας Ανάθεση αρμοδιοτήτων στους Υφυπουργούς Υγείας και Πρόνοιας Χριστίνα Σπυράκη και Δημήτριο Θάνο . 7. Από τις διατάξεις του παρόντος Προεδρικού Διατάγματος προκαλείται δαπάνη του προϋπολογισμού του Ιδρύματος και εμμέσως του Κρατικού προϋπολογισμού ποσού για το τρέχον οικ. έτος 290.000 δρχ. και 580.000 δρχ. για καθένα από τα επόμενα 5 έτη η εν λόγω δαπάνη θα καλυφθεί από τον ΚΑΕ 2845 του Υπουργείου Υγείας και Πρόνοιας. 8. Την αριθμ. 1/19-1-99 απόφαση του Διοικητικού Συμβουλίου. 9. Τις αριθμ. 500/1999 και 395/2000 γνωμοδοτήσεις του Συμβουλίου της Επικρατείας με πρόταση του Υφυπουργού Υγείας και Πρόνοιας και των Υφυπουργών Εσωτερικών Δημ. Διοίκησης και Αποκέντρωσης και Οικονομικών. Άρθρο 1 Στο άρθρο 2 παρ.1 του Β.Δ. 334/73 (ΦΕΚ 100/Α) με τίτλο Σκοπός του Ιδρύματος είναι: προστίθεται παράγραφος (γ) . Η υποστήριξη των υπηρεσιών του Ιδρύματος καθώς επίσης και η διασύνδεση με άλλα Κέντρα Αποκατάστασης σε θέματα Βιοϊατρικής και Τεχνολογίας στον τομέα της εξυπηρέτησης των Ατόμων με Ειδικές Ανάγκες και η εφαρμογή των αποτελεσμάτων της σε αυτά. Η προώθηση αναλόγων λύσεων που στοχεύουν στην αυτόνομη μετακίνηση των ΑΜΕΑ με την εφαρμογή των απαραιτήτων για την ασφαλή οδήγηση διασκευών. Άρθρο 2 Στο άρθρο 11 του Β.Δ/τος 334 / 73 (ΦΕΚ 100 Α ) όπως αντικαταστάθηκε με το άρθρο 6 του Π.Δ. 68 /92 (ΦΕΚ 35 Α ) στην παράγραφο 1 υπό στοιχείο Β (Υπηρεσίες Φυσικής Αποκατάστασης) προστίθεται όγδοο εδάφιο ως εξής: αα.8. Τμήμα Βιοϊατρικής και Τεχνολογίας Αποκατάστασης το οποίο περιλαμβάνει: - α) Εργαστήριο Ανάλυσης κίνησης σώματος - Βάδισης - Ανάλυσης Κίνησης Οσφυϊκης χώρας - Ανάλυσης ισορροπίας - Αιμορρεολογίας και Λειτουργικού Ηλεκτρικού Ερεθισμού. - β) Εργαστήριο κατασκευών προθέσεων - ορθώσεων - τεχνικών βοηθημάτων ορθοπεδικών ειδών και μυοηλεκτρικών προθέσεων. - γ) Εργαστήριο Ποιοτικού Ελέγχου και Πιστοποίησης Ορθοπεδικών ειδών - τεχνικών βοηθημάτων, προθέσεων ορθώσεων. - δ) Γραφείο Ενημέρωσης και Επιμόρφωσης ΑΜΕΑ και τεχνιτών ορθοπεδικών κατασκευών. - ε) Μόνιμη έκθεση ιατροτεχνολογικών προϊόντων και μέσων αποκατάστασης. - στ) Εργαστήριο Αξιολόγησης Ικανοτήτων και προετοιμασίας οδήγησης ΑΜΕΑ. Άρθρο 3 Οι αρμοδιότητες του Τμήματος Βιοϊατρικής και Τεχνολογίας Αποκατάστασης συνίστανται: - α) Στην υποστήριξη των υπηρεσιών του ΕΙΑΑ και άλλων Κέντρων Αποκατάστασης καθώς και Νοσηλευτικών Ιδρυμάτων σε θέματα βιοϊατρικής έρευνας και τεχνολογίας - μηχανικής αποκατάστασης και ειδικών εξετάσεων. - β) Στην υποστήριξη των υπηρεσιών τηλεαποκατάστασης και στην πληροφόρηση των ΑΜΕΑ σε σχέση με τα μέσα αποκατάστασης και σε τεχνικά βοηθήματα . - γ) Στην ανάπτυξη και λειτουργία σύγχρονων εργαστηρίων ανάλυσης - βάδισης ανάλυσης κίνησης σπονδυλικής στήλης - ανάλυσης κίνησης αυχένα - ανάλυσης κίνησης οσφυϊκής χώρας - ανάλυσης ισορροπίας - αιμορεολογίας και λειτουργικού ηλεκτρικού ερεθισμού . - δ) Στην ανάπτυξη και λειτουργία σύγχρονου εργαστηρίου για την κατασκευή προθέσεων ορθώσεων και ειδικών τεχνικών βοηθημάτων για ΑΜΕΑ. - ε) Στην ανάπτυξη και λειτουργία εργαστηρίου ποιοτικού ελέγχου και γραφείου έκδοσης πιστοποιητικών για ορθοπεδικά είδη -τεχνικά βοηθήματα - ενεργά εμφυτεύματα . - στ) Στη σύσταση επιτροπής για την αξιολόγηση και προετοιμασία των ΑΜΕΑ για οδήγηση από φυσίατρο, φυσικοθεραπευτή, ψυχολόγο και ένα εκπρόσωπο του τμήματος Βιοϊατρικής και Τεχνολογίας με στόχο την προώθηση αναλόγων λύσεων που αποσκοπούν στην αυτόνομη μετακίνηση των ΑΜΕΑ. - ζ) Στη δημιουργία μόνιμης έκθεσης ιατροτεχνολογικών προϊόντων και βοηθημάτων για ΑΜΕΑ. - η) Στη συμμετοχή σε ερευνητικά προγράμματα και προγράμματα κατάρτισης εθνικών και ευρωπαϊκών φορέων. - θ) Στη διοργάνωνση σεμιναρίων συνεδρίων και ημερίδων για θέματα βιοϊατρικής τεχνολογίας και μηχανικής αποκατάστασης. - ι) Στη σύνδεση με τις εθνικές ευρωπαϊκες και διεθνείς επιστημονικές και επαγγελματικές ενώσεις σχετικές με την τεχνολογία αποκατάστασης. Άρθρο 4 1. Στο άρθρο 4 του Π.Δ/τος 68 / 92 προστίθεται παραγρ. 3 ως εξής: 3. Συνιστώνται δύο μόνιμες θέσεις προσωπικού για το Τμήμα Βιοϊατρικής και Τεχνολογίας Αποκατάστασης με μεταφορά κενών οργανικών θέσεων αντιστοίχως ως εξής: Μία (1) θέση του κλάδου ΠΕ Χημικού Ποιοτικού Ελέγχου μεταφερόμενης μιάς (1) θέσης του Κλάδου ΠΕ Οδοντιάτρων Μια (1) θέση του Κλάδου ΔΕ Διοικητικού - Λογιστικού, μεταφερόμενης μιάς (1) θέσης του Κλάδου ΥΕ Εργατών. 2. Στο Τμήμα Βιοϊατρικής και Τεχνολογίας Αποκατάστασης, προβλέπονται οι εξής θέσεις κατά Κλάδο: Μία (1) θέση του Κλάδου ΠΕ Βιοϊατρικού - Εμβιομηχανικού. Μία (1) θέση του Κλάδου ΠΕ Χημικών Ποιοτικού Ελέγχου. Μία (1) θέση του Κλάδου ΤΕ Εργοθεραπείας. Πέντε (5) θέσεις του Κλάδου ΔΕ Τεχνικών Ορθοπεδικών Μία (1) θέση του κλάδου ΔΕ Διοικητικού - Λογιστικού. Προϊστάμενος του Τμήματος ορίζεται υπάλληλος του κλάδου ΠΕ Βιοϊατρικού - Εμβιομηχανικού. Η ισχύς του παρόντος Δ/τος άρχεται από τη δημοσίευσή του. Στον Υφυπουργό Υγείας και Πρόνοιας αναθέτουμε τη δημοσίευση και εκτέλεση του παρόντος Διατάγματος. Αθήνα, 31 Οκτωβρίου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ ΟΙ ΥΦΥΠΟΥΡΓΟΙ ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ ΛΕΩΝ. ΤΖΑΝΗΣ ΓΕΩΡΓ. ΔΡΥΣ ΥΓΕΙΑΣ ΚΑΙ ΠΡΟΝΟΙΑΣ ΔΗΜ. ΘΑΝΟΣ ΑΝΑΚΟΙΝΩΣΕΙΣ Αριθ. Φ. 0544/7/ΑΣ761/Μ. 5025 (4) Ανακοίνωση για τη θέση σε ισχύ της Συμφωνίας Ελλάδος - Ρωσίας για συνεργασία στον τομέα της Κτηνιατρικής. Αθήνα, 18.7.1999 Το Υπουργείο Εξωτερικών ανακοινώνει ότι η Συμφωνία μεταξύ των Κυβερνήσεων της Ελληνικής Δημοκρατίας και της Ρωσικής Ομοσπονδίας για συνεργασία στον τομέα της Κτηνιατρικής που υπογράφηκε στην Αθήνα στις 28 Ιουλίου 1999 και κυρώθηκε με τον υπ αριθ. 2822/2000 Νόμο που δημοσιεύθηκε στο υπ αριθ 88 Φύλλο της Εφημερίδος της Κυβερνήσεως τεύχος Α της 16 Μαρτίου 2000 τέθηκε σε ισχύ, σύμφωνα με τη διάταξη του άρθρου 6 αυτής,την 6η Οκτωβρίου 2000 Αθήνα, 26 Οκτωβρίου 2000 Με εντολή Υπουργού Ο Προϊστάμενος της Ειδικής Νομικής Υπηρεσίας ΒΑΣΙΛΕΙΟΣ ΠΑΤΡΩΝΑΣ Ειδικός Νομικός Σύμβουλος Ί Αριθ. Φ. 0544/10/ΑΣ 730/Μ. 4992 (5) Ανακοίνωση για τη θέση σε ισχύ της «Συμφωνίας μεταξύ του Υπουργείου Γεωργίας της Ελληνικής Δημοκρατίας και του Υπουργείου Γεωργίας της Ισλαμικής Δημοκρατίας του Ιράν για οικονομική επιστημονική και τεχνική συνεργασία στον τομέα της Γεωργίας». Τεχεράνη, 1.5.1999. Το Υπουργείο Εξωτερικών ανακοινώνει ότι η Συμφωνία μεταξύ του Υπουργείου Γεωργίας της Ελληνικής Δημοκρατίας και του Υπουργείου Γεωργίας της Ισλαμικής Δημοκρατίας του Ιράν για οικονομική, επιστημονική και τεχνική συνεργασία στον τομέα της γεωργίας που υπογράφηκε στην Τεχεράνη στις 1 Μαΐου 1999 και κυρώθηκε με τον υπ αριθμ. 2818/2000 Νόμο που δημοσιεύθηκε στο υπ αριθ. 83 Φύλλο της Εφημερίδος της Κυβερνήσεως τεύχος Α~ της 15 Μαρτίου 2000 τέθηκε σε ισχύ σύμφωνα με τη διάταξη του άρθρου 6 αυτής, την 29 Μαΐου 2000. Αθήνα, 31 Οκτωβρίου 2000 Με εντολή Υπουργού Ο Προϊστάμενος της Ειδικής Νομικής Υπηρεσίας ΒΑΣΙΛΕΙΟΣ ΠΑΤΡΩΝΑΣ Ειδικός Νομικός Σύμβουλος Ί Αριθ. Φ. 0544/7/ΑΣ 767/Μ. 5024 (6) Ανακοίνωση για τη θέση σε ισχύ της «Συμφωνίας Ελλάδος - Ρωσίας για οικονομική, επιστημονική και τεχνική συνεργασία στον τομέα της γεωργίας και των τροφίμων». Αθήνα, 28.7.1999. Το Υπουργείο Εξωτερικών ανακοινώνει ότι η Συμφωνία μεταξύ των Κυβερνήσεων της Ελληνικής Δημοκρατίας και της Ρωσικής Ομοσπονδίας για οικονομική, επιστημονική και τεχνική συνεργασία στον τομέα της γεωργίας και των τροφίμων που υπογράφηκε στην Αθήνα στις 28 Ιουλίου 1999 και κυρώθηκε με τον υπ αριθ.2823/2000 Νόμο που δημοσιεύθηκε στο υπ αριθ. 89 Φύλλο της εφημερίδας της κυβερνήσεως τεύχος Α της 16ης Μαρτίου 2000, τέθηκε σε ισχύ σύμφωνα με τη διάταξη του άρθρου 6 αυτής, την 6η Οκτωβρίου 2000. Αθήνα, 30 Οκτωβρίου 2000 Με εντολή Υπουργού Ο Προϊστάμενος της Ειδικής Νομικής Υπηρεσίας ΒΑΣΙΛΕΙΟΣ ΠΑΤΡΩΝΑΣ Ειδικός Νομικός Σύμβουλος Ί ΔΙΟΡΘΩΣΕΙΣ ΣΦΑΛΜΑΤΩΝ (7) Στο στίχο 6 του άρθρου 1 του Π.Δ. 269/2000 που έχει δημοσιευθεί στο ΦΕΚ 221 τ. Α~ διορθώνεται ο αριθμός του άρθρου από το λανθασμένο «....άρθρο 8 ....» στο σωστό «....άρθρο 9 ....». (Από το ΥΠΕΠΘ)